Pärtel Piirimäe kommentaar peale Berliini Maratoni 2021. Tulemuseks tuli 2:49:43 ehk kaks sekundit aeglasem kui 2019. Tähendab, et mingi stabiilsus hakkab tekkima. Pisut läksin alt sellega, et lootsin korraldajate spordijoogile ega võtnud soodiumiga geele, aga uue joogisponsori Maurteni magus jook ei taastanud palavaga kaotatud soolasid. Püsisin ca 35 km-ni 2:48 graafikus (poolik 1:24), aga siis hakkasid tagareied pisut jukerdama ja pidin tempot langetama. Finishisirge spurt päädis sellega, et 300m enne lõppu pidin korraks kõndides jalgu venitama. Aga lõpp hea, kõik hea, elu 3. aeg ei anna põhjust kurtmiseks. Päike küttis, aga õnneks tuul jahutas ja puud ja majad pakkusid suurema osa distantsist varju.